CELEX: 62007CN0516
Language: el
Date: 2007-11-22 00:00:00
Title: Υπόθεση C-516/07: Προσφυγή της 22ας Νοεμβρίου 2007 — Επιτροπή των Ευρωπαϊκών Κοινοτήτων κατά Βασιλείου της Ισπανίας

9.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/8
            
         Προσφυγή της 22ας Νοεμβρίου 2007 — Επιτροπή των Ευρωπαϊκών Κοινοτήτων κατά Βασιλείου της Ισπανίας
   (Υπόθεση C-516/07)
   (2008/C 37/09)
   Γλώσσα διαδικασίας: η ισπανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωπος: S. Pardo Quintillán)
   
      Καθού: Βασίλειο της Ισπανίας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι:
               
                           —
                        
                        
                           παραλείποντας να προσδιορίσει όλες τις αρμόδιες αρχές για την εφαρμογή των κανόνων της οδηγίας 2000/60/ΕΚ (1) του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000 για τη θέσπιση πλαισίου κοινοτικής δράσης στον τομέα της πολιτικής των υδάτων, το Βασίλειο της Ισπανίας παρέβη τις υποχρεώσεις που υπέχει από το άρθρο 3, παράγραφοι 2 και 7, της οδηγίας αυτής·
                        
                     
                           —
                        
                        
                           παραλείποντας να κοινοποιήσει στην Επιτροπή τον κατάλογο με όλες τις αρμόδιες αρχές, το Βασίλειο της Ισπανίας παρέβη τις υποχρεώσεις που υπέχει από το άρθρο 3, παράγραφος 8, της οδηγίας 2000/60/ΕΚ·
                        
                     
         
               —
            
            
               να καταδικάσει το Βασίλειο της Ισπανίας στα δικαστικά έξοδα.
            
         Ισχυρισμοί και κύρια επιχειρήματα
   Το αίτημα της Επιτροπής στηρίζεται στο άρθρο 3 της οδηγίας 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων.
   Σύμφωνα με τις παραγράφους 2, 7 και 8 του άρθρου αυτού, τα κράτη μέλη όφειλαν να προσδιορίσουν τις αρμόδιες αρχές για την εφαρμογή των κανόνων της οδηγίας 2000/60/ΕΚκαι να κοινοποιήσουν στην Επιτροπή τον κατάλογο με όλες τις αρμόδιες αρχές εντός ορισμένης προθεσμίας.
   
      (1)  ΕΕ L 327, σ. 1.